In nomine sanctę et individuę Trinitatis. Notum sit tam presentibus quam et futuris, quod, veniens nobilissimus quidam miles, nomine Humbertus*, ad locum beatissimę Dei genitricis Marię sanctique Benigni, quod constructum est ante portas castri quod vocatur Sarmasię, tradidit ad supradictum monasterium pro requię animę suę vel fratris sui, nomine Girardi*, clerici, tunc, heu pro dolor ! interfecti, et pro animabus omnium parentum suorum, mansum obtimum indominicatum, in villa quę vocatur Sarmasię. Tradidit etiam et servum cum uxore et filiis, nomine Hildemodum; vocatur autem supradicti viri uxor Eva, et filii eorum Arderadus et Tetbaldus, et filia, Gisla. Terminatur autem supradictus mansus, ex duabus partibus, via publica; ex altera, terra Ingelburgis; ex alia, Guntelini. Et ut hęc donatio ista firma stabilisque permaneret, testibus his insigniri rogavit. Sig. domni Humberti. Sign. uxoris ejus Ermentrudis et sig. filiorum eorum: Hilenandi, Tetbaldi, Aymonis, Arlei, Wilelmi et filia Vuindemodę. Sig. Hugonis. Sig. Jozselmi. Item sign. Hugonis de Arciaco. Sig. Walonis. Sig. Tezelini. Sig. Arlebaldi. Sign. Guntelini. Sig. Walterii. Sign. Ricardi. Sign. Oddilane. Sig. Ingelburgis. Acta sunt hęc apud Sarmasię, die dominico, anno ab incarnatione Domini MXXX., indictione XIII., regnante Rotberto* Francorum rege.